ઇન્ટરનેશનલ ઇકોનોમી વિષયમાં ગ્રેજ્યુએટ થયેલ સરગેઈએ ઇકોનોમિસ્ટ તરીકે કારકિર્દીની શરુઆત કરી હતી, પણ વૈશ્ર્વિક મંદીના પગલે એણે બિઝનેસ સૂટ ઉતારીને ફોટોગ્રાફરનું જેકેટ ચઢાવી લીધું અને લેધર બ્રિફકેસને સ્થાને કેમેરા બેગ આવી ગઈ! સીમેનોવ પોતાની આ મનગમતી પ્રવૃત્તિ વિશે કહે છે કે “આપણી પૃથ્વીનાં સૌથી સુંદર સ્થળોને લોકોએ અત્યાર સુધી ક્યારેય જોયાં ન હોય એ રીતે, બર્ડ આઇ વ્યૂથી લોકોની સમક્ષ રજૂ કરવાં અને ઇચ્છા પડે એ રીતે માઉસના ઇશારે ચોતરફનાં દૃશ્યો જોવાની સગવડ આપવી એ એરપેનોનું મિશન છે. ઘણાં કારણોસર લોકો ટ્રાવેલ કરી શકતા નથી. તેમની સાથે મારા ફોટોગ્રાફ્સ શેર કરવા માટે જ હું એરપેનો ટીમમાં જોડાયો છું.